pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางพร้อมจ่ายเงินค่าป่วยการ อสม. 20 มี.ค. 62
วันอังคารที่ 19 มีนาคม 2562
กรมบัญชีกลางพร้อมจ่ายเงินค่าป่วยการ อสม. 20 มี.ค. 62
กรมบัญชีกลางเร่งดําเนินการร่วมกับหน่วยงานที่เกี่ยวข้อง และธนาคารต่าง ๆ เพื่อเตรียมจ่ายเงินค่าป่วยการที่ปรับเพิ่มเป็นเดือนละ 1,000 บาทต่อคน ให้กับอาสาสมัคร อสม. พร้อมจ่าย 20 มี.ค. 62
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตามที่ได้แจ้งข่าวว่ากรมบัญชีกลางจะจ่ายเงินเพิ่มค่าป่วยการอาสาสมัครสาธารณสุขประจําหมู่บ้าน (อสม.) จากเดือนละ 600 บาท/คน เป็นเดือนละ 1,000 บาท/คน ภายในวันที่ 22 มีนาคม 2562 นั้น กรมบัญชีกลางได้เร่งดําเนินการร่วมกับสํานักงบประมาณ กรมส่งเสริมการปกครองท้องถิ่น กรมสนับสนุนบริการสุขภาพ และธนาคารต่าง ๆ ซึ่งขณะนี้กรมบัญชีกลางได้รับข้อมูลรายการขอเบิกเงินจากกรมส่งเสริมการปกครองท้องถิ่นแล้ว และได้ประสานงานร่วมกับธนาคารต่าง ๆ เพื่อเตรียมความพร้อมในการจ่ายเงินค่าป่วยการให้กับอาสาสมัคร อสม. จํานวน 1,024,407 ราย เป็นเงินกว่า 1,814 ล้านบาท โดยจะโอนเงินเข้าบัญชีเงินฝากธนาคารของผู้มีสิทธิในวันที่ 20 มีนาคม 2562
อธิบดีกรมบัญชีกลาง กล่าวย้ําว่า การจ่ายเงินค่าป่วยการฯ ดังกล่าว จะจ่ายเงินเพิ่มย้อนหลังให้ตั้งแต่เดือนธันวาคม 2561 ซึ่งกรมบัญชีกลางและหน่วยงานที่เกี่ยวข้องได้เร่งดําเนินการอย่างเต็มที่ เพื่อให้การจ่ายเงินในครั้งนี้เป็นไปตามขั้นตอน และรวดเร็วกว่ากําหนด เพื่อเป็นการสร้างขวัญและกําลังใจในการปฏิบัติหน้าที่ของอาสาสมัคร (อสม.) อีกทั้ง เป็นการดําเนินการตามโครงการบูรณาการฐานข้อมูลสวัสดิการสังคม ภายใต้แผนยุทธศาสตร์ National e-Payment ที่ภาครัฐจ่ายเงินให้แก่ผู้มีสิทธิแบบตรงตัวอีกด้วย
รัฐบาลไทย-ข่าวทำเนียบรัฐบาล-ศูนย์ข้อมูลอสังหาริมทรัพย์ ร่วมกับ กรมบังคับคดี ลงนาม MOU พัฒนาระบบฐานข้อมูลอสังหาริมทรัพย์มือสอง
วันศุกร์ที่ 6 กรกฎาคม 2561
ศูนย์ข้อมูลอสังหาริมทรัพย์ ร่วมกับ กรมบังคับคดี ลงนาม MOU พัฒนาระบบฐานข้อมูลอสังหาริมทรัพย์มือสอง
ธนาคารอาคารสงเคราะห์ โดยศูนย์ข้อมูลอสังหาริมทรัพย์ ร่วมลงนามบันทึกความร่วมมือในการพัฒนาระบบฐานข้อมูลอสังหาริมทรัพย์มือสอง กับ กรมบังคับคดี โดยมีวัตถุประสงค์เพื่อร่วมมือกันพัฒนาระบบฐานข้อมูลอสังหาริมทรัพย์มือสอง
ธนาคารอาคารสงเคราะห์ โดยศูนย์ข้อมูลอสังหาริมทรัพย์ ร่วมลงนามบันทึกความร่วมมือในการพัฒนาระบบฐานข้อมูลอสังหาริมทรัพย์มือสอง กับ กรมบังคับคดี โดยมีวัตถุประสงค์เพื่อร่วมมือกันพัฒนาระบบฐานข้อมูลอสังหาริมทรัพย์มือสอง กําหนดแนวทางการพัฒนาให้เกิดตลาดกลางในการซื้อ และขาย อสังหาริมทรัพย์มือสองในรูปแบบ Digital Virtual Market
เมื่อวันที่ 6 กรกฎาคม 2561 มีพิธีลงนามบันทึกความร่วมมือในการพัฒนาระบบฐานข้อมูลอสังหาริมทรัพย์มือสอง ระหว่าง ธนาคารอาคารสงเคราะห์ โดยนายฉัตรชัย ศิริไล กรรมการผู้จัดการธนาคารอาคารสงเคราะห์ กับกรมบังคับคดี โดยนางสาวรื่นวดี สุวรรณมงคล อธิบดีกรมบังคับคดี และมีพิธีแลกเปลี่ยนบันทึกความร่วมมือดังกล่าว ณ ห้อง Plenary Hall 1 – 3 ศูนย์การประชุมแห่งชาติสิริกิติ์ โดยมีดร.สมคิด จาตุศรีพิทักษ์ รองนายกรัฐมนตรี เป็นประธานในพิธี และมีนายสุรชัย ดนัยตั้งตระกูล ประธานกรรมการธนาคารอาคารสงเคราะห์ร่วมเป็นสักขีพยาน
นายสุรชัย ดนัยตั้งตระกูล ประธานกรรมการธนาคารอาคารสงเคราะห์ กล่าวในฐานะประธานกรรมการศูนย์ข้อมูลอสังหาริมทรัพย์ ว่าความร่วมมือกันระหว่างกรมบังคับคดี และศูนย์ข้อมูลอสังหาริมทรัพย์ เป็นจุดเริ่มต้นที่ดีของการพัฒนาระบบฐานข้อมูลอสังหาริมทรัพย์มือสอง เพื่อกําหนดแนวทางการพัฒนาให้เกิดตลาดกลางในการซื้อ และการขายอสังหาริมทรัพย์ในรูปแบบ Digital Virtual Market ซึ่งจะเป็นประโยชน์ต่อการรวบรวมข้อมูลเพื่อนําไปสู่การวิเคราะห์อุปสงค์และอุปทานในภาพรวมตลาดที่อยู่อาศัย ให้สามารถวางแผนการลงทุนของภาครัฐและภาคเอกชน รวมทั้งยังเป็นการก่อให้เกิดสภาพคล่องของตลาดอสังหาริมทรัพย์มือสอง ซึ่งจะช่วยสนับสนุนสินเชื่อ Reverse Mortgage ให้เกิดขึ้นอย่างเป็นรูปธรรมตามนโยบายภาครัฐ และสร้างทางเลือกที่อยู่อาศัยให้แก่ผู้มีรายได้น้อย
การลงนามบันทึกความร่วมมือในครั้งนี้ ศูนย์ข้อมูลอสังหาริมทรัพย์ จะสามารถถ่ายทอดการขายทอดตลาดทรัพย์ที่กรมบังคับคดีจัดให้มีขึ้นทั้งในส่วนกลางและส่วนภูมิภาค โดยกรมบังคับคดีจะส่งข้อมูลและรายละเอียดทรัพย์ที่อยู่ระหว่างการประกาศขายทอดตลาดให้แก่ศูนย์ข้อมูลอสังหาริมทรัพย์ เพื่อบันทึกเข้าระบบฐานข้อมูลอสังหาริมทรัพย์มือสองที่ศูนย์ข้อมูลอสังหาริมทรัพย์กําลังพัฒนาขึ้น ความร่วมมือในครั้งนี้ครอบคลุมถึงการพัฒนาระบบการขายทอดตลาดทรัพย์ผ่านช่องทางออนไลน์ และด้านการจัดการข้อมูลและด้านอิเล็กทรอนิกส์ เพื่อให้ประชาชนสามารถเข้าประมูลซื้อทรัพย์จากการขายทอดตลาดได้ ซึ่งจะเป็นอีกช่องทางหนึ่งที่ช่วยให้ผู้มีรายได้น้อยสามารถเข้าถึง และมีที่อยู่อาศัยในราคาที่เหมาะสมเป็นของตนเองได้
สอบถามรายละเอียดเพิ่มเติมโทร 0-2645-9675-6 ฝ่ายประชาสัมพันธ์และบริการข้อมูล ศูนย์ข้อมูลอสังหาริมทรัพย์
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงกลาโหม ให้การต้อนรับการเยี่ยมคำนับของ เอกอัครราชทูตสาธารณรัฐประชาธิปไตยประชาชนลาวประจำประเทศไทย
วันพฤหัสบดีที่ 22 กุมภาพันธ์ 2561
รองนายกรัฐมนตรีและรัฐมนตรีว่าการกระทรวงกลาโหม ให้การต้อนรับการเยี่ยมคํานับของ เอกอัครราชทูตสาธารณรัฐประชาธิปไตยประชาชนลาวประจําประเทศไทย
รองนายกรัฐมนตรีและรัฐมนตรีว่าการกระทรวงกลาโหม ให้การต้อนรับการเยี่ยมคํานับของ เอกอัครราชทูตสาธารณรัฐประชาธิปไตยประชาชนลาวประจําประเทศไทย
เมื่อ 22 ก.พ.61 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเข้าเยี่ยมคํานับและแนะนําตัวในโอกาสเข้ารับตําแหน่งของ นาย Seng Soukhathivong (แสง สุขะทิวง) ออท.สาธารณรัฐประชาธิปไตยประชาชนลาว ประจําประเทศไทย ณ ศาลาว่าการกลาโหม
นาย แสง สุขะทิวง ได้กล่าวถึง ความสัมพันธ์ของทั้งสองประเทศปัจจุบัน ที่อยู่ในระดับดีมาก บนพื้นฐานภาษา วัฒนธรรม และการดํารงชีวิตที่คล้ายกัน ซึ่งเป็นประโยชน์ต่อการส่งเสริมความร่วมมือกันมากขึ้นในทุกด้าน พร้อมทั้งกล่าวชื่นชม ประสบการณ์และความตั้งใจจริงของ พล.อ.ประวิตรฯ ในการทํางานที่ผ่านมา ที่มีส่วนสําคัญช่วยส่งเสริมความสัมพันธ์ไทย-ลาว ให้กระชับแน่นแฟ้นมากขึ้น ส่งผลให้กลไกความร่วมมือชายแดนด้านต่างๆ สามารถทํางานร่วมกันด้วยดี ทั้งด้านความมั่นคง การค้าขายและการไปมาหาสู่กัน พร้อมทั้งยืนยันที่จะทําหน้าที่สานต่อขยายความร่วมมือบนผลประโยชน์ร่วมกันในทุกด้าน
พล.อ.ประวิตรฯ ได้แสดงความขอบคุณ ออท.สปป.ลาว ถึงความตั้งใจจริง ในการทําหน้าที่ส่งเสริมความสัมพันธ์ของทั้งสองประเทศ และกล่าวว่า รัฐบาลไทยพร้อมให้ความร่วมมือกับรัฐบาลลาวในการแก้ปัญหาทุกเรื่อง โดยเฉพาะปัญหายาเสพติด ที่มีความจําเป็นต้องให้ความร่วมมือกันใกล้ชิดมากขึ้น เพื่อหยุดเส้นทางลําเลียงที่ใช้ลาวเป็นเส้นทางผ่านเข้าประเทศไทย ซึ่งปัจจุบันสามารถจับกุมได้ปริมาณมากขึ้น ทั้งพื้นที่ชั้นในและตามลําน้ําโขง
พร้อมทั้งยืนยันว่า กองทัพไทย พร้อมที่จะร่วมมือกับกองทัพลาว ในการดําเนินโครงการ ด้านพัฒนาพื้นที่ชายแดนตามแนวปรัชญาเศรษฐกิจพอเพียง เพื่อส่งเสริมการพัฒนาคุณภาพชีวิตของประชาชนทั้งสองประเทศและเสริมสร้างความสงบบริเวณชายแดนร่วมกัน
รัฐบาลไทย-ข่าวทำเนียบรัฐบาล-ไทย-ศรีลังกา พร้อมกระชับความร่วมมือระหว่างกันทั้งในระดับทวิภาคี และพหุภาคี
วันจันทร์ที่ 3 กุมภาพันธ์ 2563
ไทย-ศรีลังกา พร้อมกระชับความร่วมมือระหว่างกันทั้งในระดับทวิภาคี และพหุภาคี
ไทย-ศรีลังกา พร้อมกระชับความร่วมมือระหว่างกันทั้งในระดับทวิภาคี และพหุภาคี
วันนี้ (3 กุมภาพันธ์ 2563) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นางสมันตา เค ชยสุริยะ (H.E. Mrs. Samantha K. Jayasuriya) เอกอัครราชทูตศรีลังกาประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับหน้าที่ สรุปสาระสําคัญการหารือดังนี้
นายกรัฐมนตรีกล่าวต้อนรับเอกอัครราชทูตศรีลังกาฯ และเชื่อมั่นว่าจากประสบการณ์ของเอกอัครราชทูตจะส่งเสริมความสัมพันธ์ และกระชับความร่วมมือระหว่างไทยกับศรีลังกาให้แน่นแฟ้นยิ่งขึ้น พร้อมระลึกถึงมิตรไมตรีและการต้อนรับที่อบอุ่นในระหว่างการเยือนศรีลังกาเมื่อปี 2561 โอกาสนี้ นายกรัฐมนตรีขอบคุณรัฐบาลศรีลังกาที่ได้มอบหน่อต้นพระศรีมหาโพธิ์จากเมืองอนุราธปุระ ซึ่งนํามาปลูกไว้ที่วัดวชิรธรรมาราม จังหวัดพระนครศรีอยุธยา เมื่อปี 2562 ที่ผ่านมา สะท้อนถึงความใกล้ชิดระหว่างไทยกับศรีลังกา อันจะเป็นพื้นฐานในการสานต่อความสัมพันธ์และความร่วมมือในด้านต่างๆ ให้มีพลวัตยิ่งขึ้น
เอกอัครราชทูตศรีลังกาฯ รู้สึกเป็นเกียรติอย่างยิ่งที่ได้ดํารงตําแหน่งในประเทศไทย คนไทยมีความเป็นมิตร และชื่นชมรากฐานความสัมพันธ์ที่ใกล้ชิด โดยเฉพาะอย่างยิ่ง มิติด้านศาสนาและวัฒนธรรม ซึ่งมีความสัมพันธ์ที่ดีต่อกันมายาวนาน และมีวิถีชีวิตคล้ายกัน พร้อมกล่าวขอบคุณรัฐบาลไทยที่ให้ความร่วมมือและสนับสนุนการทํางานในไทยเสมอมา เป็นส่วนสําคัญในการส่งเสริมให้ความสัมพันธ์ไทย – ศรีลังกา ดําเนินไปอย่างราบรื่น โดยยืนยันว่าจะทําหน้าที่เสริมสร้างความเข้าใจอันดีระหว่างกันต่อไป ในโอกาสนี้ขอส่งความปรารถนาดีจากนายโคฑาภยะ ราชปักษา ประธานาธิบดีศรีลังกาถึงนายกรัฐมนตรี
ทั้งสองฝ่าย เห็นพ้องว่าในช่วงเวลาที่ผ่านมามีความคืบหน้าด้านความสัมพันธ์หลายด้าน โดยนายกรัฐมนตรียินดีที่นักลงทุนของไทยเข้าไปลงทุนในศรีลังกาในหลากหลายสาขา และขอให้รัฐบาลศรีลังกาช่วยส่งเสริมความสัมพันธ์ด้านการค้าการลงทุนเพื่อดึงดูดนักลงทุนไทยเพิ่มขึ้น และขอให้อํานวยความสะดวก ดูแลนักลงทุนของไทยในศรีลังกา นอกจากนี้ ไทยพร้อมผลักดัน และหวังว่าจะมีการเจรจาความตกลง FTA ไทย-ศรีลังกา รอบที่ 3 เพื่อเป็นกลไกสําคัญในการยกระดับความร่วมมือทางด้านเศรษฐกิจของทั้งสองประเทศให้เกิดผลเป็นรูปธรรมอย่างแท้จริง ทั้งนี้ รัฐบาลไทยยินดีพิจารณาให้การช่วยเหลือทางวิชาการ เพิ่มเติมจากกรอบที่มีความร่วมมืออยู่แล้ว อาทิ การพัฒนาชนบท ด้านการเกษตร ด้านประมง ด้านวิทยาศาสตร์และเทคโนโลยี ซึ่งนายกรัฐมนตรียินดีที่ศรีลังกาประสบความสําเร็จในปฏิบัติการทําฝนเทียม โดยคําแนะนําจากกรมฝนหลวงและการบินเกษตรของไทย
ในส่วนของความร่วมมือทวิภาคี นายกรัฐมนตรีเชื่อมั่น และพร้อมให้ความร่วมมือที่ศรีลังกาเป็นประธานความริเริ่มแห่งอ่าวเบงกอลสําหรับความร่วมมือหลากหลายสาขาทางวิชาการและเศรษฐกิจ (Bay of Bengal Initiative for Multi-Sectoral Technical and Economic Cooperation:BIMSTEC) ในปีนี้ มั่นใจว่าการจัดการประชุม BIMSTEC ภายใต้การนําของศรีลังกาจะประสบผลสําเร็จ ส่งผลดีต่อความเชื่อมโยงระหว่างภูมิภาคเอเชียใต้กับเอเชียตะวันออกเฉียงใต้ให้ครอบคลุมหลากมิติยิ่งขึ้น โดยเอกอัครราชทูตชื่นชมการเป็นประธานอาเซียนของไทยเมื่อปีที่ผ่านมา และศรีลังกาหวังว่าจะได้มีปฏิสัมพันธ์กับอาเซียนมากขึ้นเพื่อผลประโยชน์ร่วมกัน
รัฐบาลไทย-ข่าวทำเนียบรัฐบาล-“ปลัดพสุ” เผย ก.อุตฯ เตรียมระดมกึ๋นครั้งใหญ่ขับเคลื่อน 4.0 ให้กระจายครบทุกจังหวัด
วันพฤหัสบดีที่ 2 พฤศจิกายน 2560
“ปลัดพสุ” เผย ก.อุตฯ เตรียมระดมกึ๋นครั้งใหญ่ขับเคลื่อน 4.0 ให้กระจายครบทุกจังหวัด
กระทรวงอุตสาหกรรมเตรียมการขับเคลื่อนนโยบาย Thailand 4.0 และ Industry 4.0 ไปสู่การปฏิบัติในส่วนภูมิภาค ผ่านการจัดสัมมนาเชิงปฏิบัติการฯ โดยได้เชิญหน่วยงานในสังกัดทั้งส่วนกลางและภูมิภาคเข้าร่วมกว่า 300 คน ในวันที่ 2 พฤศจิกายน 2560 ณ โรงแรม ปรินซ์พาเลซ
นายพสุ โลหารชุน ปลัดกระทรวงอุตสาหกรรม เปิดเผยว่า กระทรวงอุตสาหกรรมเตรียมการขับเคลื่อนนโยบาย Thailand 4.0 และ Industry 4.0 ไปสู่การปฏิบัติในส่วนภูมิภาค ผ่านการจัดสัมมนาเชิงปฏิบัติการฯ ซึ่งมี นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงาน โดยได้เชิญหน่วยงานในสังกัดทั้งส่วนกลางและภูมิภาคเข้าร่วมกว่า 300 คน ในวันที่ 2 พฤศจิกายน 2560 ณ โรงแรม ปรินซ์พาเลซ มหานาค กรุงเทพฯ
หน่วยงานในสังกัดที่อยู่ในส่วนภูมิภาคทั้งหมด ได้แก่ สํานักงานอุตสาหกรรมจังหวัด (สอจ.) 76 จังหวัด ศูนย์ส่งเสริมอุตสาหกรรมภาค (ศูนย์ภาคฯ) 11 แห่ง จะระดมสมองแปลงนโยบายไปสู่การปฏิบัติและจัดทําแผนปฏิบัติการที่เหมาะสมในเชิงพื้นที่ เพื่อขับเคลื่อน 6 นโยบายหลักของท่านรัฐมนตรีว่าการกระทรวงอุตสาหกรรม ตั้งแต่ 1. การส่งเสริมและพัฒนาอุตสาหกรรมเป้าหมาย (S-curve/New S-curve) 2. การส่งเสริมและพัฒนาผู้ประกอบการไปสู่ 4.0 3. การส่งเสริมการสร้างสภาพแวดล้อมที่ดีเพื่อการพัฒนาอย่างยั่งยืน 4. การส่งเสริมการลงทุนในพื้นที่ 5. การพัฒนาระบบฐานข้อมูลแบบบูรณาการหรือ Big Data และ 6. การพัฒนาบุคลากร ให้เกิดผลสัมฤทธิ์อย่างเป็นรูปธรรม
“กระทรวงฯ แบ่งพื้นที่จังหวัดต่างๆ ออกเป็น 6 กลุ่ม ซึ่งในแต่ละกลุ่มจะมีจุดเน้นที่ไม่เหมือนกัน สําหรับเครื่องมือที่เป็นกลไกใหม่ของกระทรวงฯ นั่นคือ ศูนย์ปฏิรูปอุตสาหกรรมแห่งอนาคต หรือ ศูนย์ ITC (Industry Transformation Center) ที่จะตั้งอยู่ภายในศูนย์ส่งเสริมอุตสาหกรรมภาค จํานวน 11 แห่ง กระทรวงฯ จะหาโมเดลการทํางานเพื่อเข้าถึงผู้ประกอบการ ให้ครอบคลุมทุกระดับ ไม่ว่าจะเป็น กลุ่มเอสเอ็มอี สตาร์ทอัพ โอทอป ผู้สนใจทั่วไป เพื่อให้บริการพัฒนาสู่ 4.0 ใน 4 ด้าน คือปรับเปลี่ยน สินค้า กระบวนการ คน และเครือข่าย โดยดําเนินงานตามแนวประชารัฐเชื่อมโยงทั้ง สภาอุตสาหกรรม หอการค้า สมาพันธ์เอสเอ็มอี และหน่วยงานราชการที่เกี่ยวข้อง เช่น กระทรวงพาณิชย์ และกระทรวงวิทยาศาสตร์และเทคโนโลยี นอกจากนี้ กรมส่งเสริมอุตสาหกรรม จะชี้แจงทําความเข้าใจภารกิจที่ปรับปรุงใหม่ให้ สอจ. ทราบ รวมทั้งการปรับบทบาทของ สอจ. จากผู้กํากับดูแล (Regulator) สู่การเป็นผู้อํานวยความสะดวก สนับสนุนและช่วยเหลือ (Facilitator) ดังนั้น สอจ. จะต้องทํางานร่วมกับศูนย์ภาคฯ อย่างใกล้ชิดยิ่งขึ้น” นายพสุ กล่าว
การสัมมนาเชิงปฏิบัติดังกล่าวจะทําให้ สอจ.และศูนย์ภาคฯ เป็นหน่วยงานหลักของภูมิภาค ซึ่งช่วยตอบสนองความต้องการที่แท้จริงของผู้ประกอบการในแต่ละจังหวัดในการเพิ่มขีดความสามารถทางการแข่งขันของภาคธุรกิจอุตสาหกรรม เพื่อมุ่งสู่นโยบายประเทศไทย 4.0 ของรัฐบาลต่อไป
รัฐบาลไทย-ข่าวทำเนียบรัฐบาล-ประกาศผลการคัดเลือกวรรณกรรมในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร
วันพุธที่ 18 ธันวาคม 2562
ประกาศผลการคัดเลือกวรรณกรรมในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร
ประกาศผลการคัดเลือกวรรณกรรมในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร
ที่มีแนวคิดตามศาสตร์พระราชา พร้อมเปิดตัวหนังสือ “วรรณกรรมยอดเยี่ยมในสมัยรัชกาลที่ ๙ ตามแนวคิดศาสตร์พระราชา” และระบบการจําหน่ายหนังสือออนไลน์ของกรมศิลปากร
ประกาศผลการคัดเลือกวรรณกรรมในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร
ที่มีแนวคิดตามศาสตร์พระราชา พร้อมเปิดตัวหนังสือ “วรรณกรรมยอดเยี่ยมในสมัยรัชกาลที่ ๙ ตามแนวคิดศาสตร์พระราชา” และระบบการจําหน่ายหนังสือออนไลน์ของกรมศิลปากร
วันนี้ (วันพุธที่ ๑๘ ธันวาคม ๒๕๖๒) เวลา ๑๔.๐๐ น. ณ ห้องประชุมใหญ่ สํานักหอสมุดแห่งชาติ
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการแถลงข่าวประกาศผลการพิจารณาคัดเลือกวรรณกรรม ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร ที่มีแนวคิดตามศาสตร์พระราชา พร้อมเปิดตัวหนังสือ “วรรณกรรมยอดเยี่ยมในสมัยรัชกาลที่ ๙ ตามแนวคิดศาสตร์พระราชา” และระบบ
การจําหน่ายหนังสือออนไลน์ของกรมศิลปากร โดยมีนายประทีป เพ็งตะโก อธิบดีกรมศิลปากร นายพนมบุตร จันทรโชติ
รองอธิบดีกรมศิลปากร พร้อมด้วยนางชมัยภร บางคมบาง และศาสตราจารย์รื่นฤทัย สัจจพันธุ์ กรรมการพิจารณาคัดเลือกวรรณกรรมฯ ร่วมแถลงข่าว
รัฐมนตรีว่าการกระทรวงวัฒนธรรม กล่าวว่า กระทรวงวัฒนธรรมตระหนักในความสําคัญของแนวพระราชดําริและน้อมสํานึกในพระมหากรุณาธิคุณเป็นล้นพ้นอันหาที่สุดมิได้ของพระบาทสมเด็จพระมหาภูมิพล
อดุลยเดชมหาราช บรมนาถบพิตรที่ทรงมีต่องานด้านศาสนา ศิลปะ และวัฒนธรรม จึงมอบหมายให้กรมศิลปากร
ดําเนินโครงการพิจารณาคัดเลือกวรรณกรรมในรัชสมัยพระบาทสมเด็จพระมหาภูมิพลอดุลยเดชมหาราช
บรมนาถบพิตร ที่มีแนวคิดตามศาสตร์พระราชา โดยเชิญศิลปินแห่งชาติ นักประพันธ์ นักวิชาการ และผู้ทรงคุณวุฒิ
ด้านภาษาและวรรณกรรม ร่วมเป็นคณะกรรมการพิจารณาคัดเลือกและประกาศยกย่องวรรณกรรมในสมัยรัชกาล
ที่ ๙ ที่มีแนวคิดตามศาสตร์พระราชา ๕ ประเภท ได้แก่ นวนิยาย เรื่องสั้น กวีนิพนธ์ สารคดี และวรรณกรรมสําหรับเด็กและเยาวชน ที่มีแนวคิดตามศาสตร์พระราชา แบ่งเป็นวรรณกรรมยอดเยี่ยม ประเภทละ ๙ เรื่อง และวรรณกรรมดีเด่น ประเภทละ ๖๑ เรื่อง พร้อมทั้งจัดพิมพ์หนังสือ “วรรณกรรมยอดเยี่ยมในสมัยรัชกาลที่ ๙ ตามแนวคิดศาสตร์พระราชา” เพื่อเผยแพร่วรรณกรรมอันทรงคุณค่าแห่งรัชสมัย ซึ่งสะท้อนแนวคิดศาสตร์พระราชาที่พระบาทสมเด็จพระมหาภูมิพล‌อดุลยเดชมหาราช บรมนาถบพิตร ทรงมีพระมหากรุณาธิคุณพระราชทานไว้เป็นหลักชัยในการดําเนินชีวิตของปวงชนชาวไทย เป็นแนวทางในการพัฒนาชาติ และยังเป็นองค์ความรู้ที่นานาประเทศทั่วโลกสามารถนําไปใช้เพื่อการพัฒนาอย่างยั่งยืน ตลอดจนเชิดชูเกียรติศิลปินนักประพันธ์ผู้สร้างสรรค์ผลงานวรรณกรรมไว้เป็นมรดกทางศิลปวัฒนธรรมของชาติ
นอกจากนี้ กรมศิลปากรได้เพิ่มช่องทางในการเข้าถึงองค์ความรู้ด้านศิลปวัฒนธรรม โดยพัฒนาระบบการจําหน่ายหนังสือออนไลน์ขึ้น เพื่ออํานวยความสะดวกให้ประชาชนในการสั่งซื้อหนังสือที่กรมศิลปากรจัดพิมพ์ผ่านทาง http://bookshop.finearts.go.th โดยเฉพาะในช่วงเทศกาลปีใหม่ที่กําลังจะมาถึง ผู้สนใจสามารถสั่งซื้อหนังสือ “วรรณกรรมยอดเยี่ยมในสมัยรัชกาลที่ ๙ ตามแนวคิดศาสตร์พระราชา” และหนังสืออื่นๆ ที่น่าสนใจ
ของกรมศิลปากร ทั้งด้านโบราณคดี พิพิธภัณฑ์ วรรณกรรมและประวัติศาสตร์ หนังสือจากสํานักหอจดหมายเหตุแห่งชาติ และสํานักหอสมุดแห่งชาติ เพื่อมอบเป็นของขวัญปีใหม่ พุทธศักราช ๒๕๖๓ ได้ทางระบบดังกล่าว
รัฐบาลไทย-ข่าวทำเนียบรัฐบาล-ไทย พบ เมียนมา หารือการบริหารจัดการแรงงานร่วมกัน  [กระทรวงเเรงงาน]
วันอังคารที่ 9 มิถุนายน 2563
ไทย พบ เมียนมา หารือการบริหารจัดการแรงงานร่วมกัน  [กระทรวงเเรงงาน]
ไทย พบ เมียนมา หารือการบริหารจัดการแรงงานร่วมกัน
เมื่อวันที่ 8 มิถุนายน 2563 นายสุชาติ พรชัยวิเศษกุล อธิบดีกรมการจัดหางาน พร้อมคณะ เข้าพบ นาย มโย-มยิน-ตาน (H.E. U Myo Myint Than) เอกอัครราชทูตสาธารณรัฐแห่งสหภาพเมียนมาประจําประเทศไทย ณ สถานเอกอัครราชทูตเมียนมาประจําประเทศไทย โดย นายสุชาติ พรชัยวิเศษกุล อธิบดีกรมการจัดหางาน ได้กล่าวภายหลังการหารือเสร็จสิ้น ว่า ในแนวทางการบริหารจัดการแรงงานเมียนมาในช่วงสถานการณ์การแพร่ระบาดของโรคโควิด - 19 นั้น ประสงค์ให้แรงงานเมียนมาที่ยังคงอยู่ในประเทศไทยสามารถทํางานได้ต่อไปโดยไม่ต้องเดินทางกลับประเทศ เพื่อป้องกันและลดความสุ่มเสี่ยง การแพร่ระบาดของโรค รวมทั้ง ประหยัดค่าใช้จ่าย และ ลดความวิตกกังวลการขาดแคลนแรงงานของนายจ้างและสถานประกอบการที่ยังมีความจําเป็นต้องจ้างแรงงานต่างด้าวทํางาน ซึ่งทางสถานเอกอัครราชทูตฯ และรัฐมนตรีว่าการกระทรวงแรงงาน ตรวจคนเข้าเมืองและประชากรเห็นชอบในหลักการเบื้องต้น และ จะมีการประชุมหารือระหว่างหน่วยงานหลักที่เกี่ยวข้องผ่านระบบ Conference ต่อไป
“ได้รับแจ้งว่า ปัจจุบันมีแรงงานเมียนมาเดินทางกลับประเทศต้นทาง ประมาณวันละ 1,500 คน โดยมีเหตุผลส่วนหนึ่งมาจากการที่สถานประกอบการปิดกิจการ และไม่สามารถหานายจ้างรายรายใหม่ตามเงื่อนไขที่กําหนด ซึ่งกรณีดังกล่าวฝ่ายไทยพร้อมให้การสนับสนุนและอํานวยความสะดวกกรณีที่แรงงานเมียนมาที่ต้องการการจ้างงาน ซึ่งกรมการจัดหางานจะดําเนินการให้เหมาะสม สอดคล้องกับสถานการณ์ปัจจุบัน
อย่างไรก็ดี ในการเดินทางกลับเข้าประเทศของแรงงานเมียนมา นั้น มาตรการต่างๆจะอยู่ภายใต้การพิจารณาของ “ศูนย์บริหารสถานการณ์โควิด – 19 ” ซึ่งเป็นหน่วยที่พิจารณาการดําเนินการต่างๆ ที่เกี่ยวข้องกับการป้องกันและยังยั้งการแพร่ระบาดของโรคติดเชื้อไวรัสโคโรนา 2019 ซึ่งรวมถึงมาตราการเดินทางเข้าประเทศไทยของคนต่างชาติและแรงงานต่างด้าว ” นายสุชาติฯ กล่าว
นายสุชาติ กล่าวในตอนท้ายว่า ด้านฝ่ายเมียนมา ได้ขอบคุณกระทรวงแรงงานที่ช่วย ดูแลแรงงานเมียนมา  อย่างไรก็ดี ปัจจุบันความร่วมมือระหว่างกันเป็นรูปธรรมมากขึ้น สังเกตได้จากผลสําเร็จของการนําเข้า MOU และการดําเนินการของศูนย์จัดเก็บข้อมูลแรงงานเมียนมาชั่วคราว ในช่วงที่ผ่านมา ทั้งนี้ รัฐบาลไทย และรัฐบาลเมียนมา จะร่วมมือกันเพื่อให้แนวทางการบริหารจัดการแรงงานเมียนมาเป็นไปด้วยความเรียบร้อย เหมาะสมสอดคล้องกับสถานการณ์และเกิดประโยชน์สูงสุดกับทุกฝ่าย
สําหรับ ผลการดําเนินการตามมติคณะรัฐมนตรีเมื่อวันที่ 20 สิงหาคม 2562 มีแรงงานมาดําเนินการกว่า 1.26 ล้านราย เป็นแรงงานเมียนมาประมาณ 1 ล้านราย ในจํานวน 1.26 ล้านราย ได้ดําเนินเสร็จสิ้นแล้ว 7.1แสนราย ส่วนที่เหลืออีกจํานวน 5.5 แสนราย ได้รับการผ่อนปรนตามมติคณะรัฐมนตรีให้อยู่และทํางานได้ต่อไปจนถึงวันที่ 30 พฤศจิกายน 2563 สําหรับแรงงานเมียนมาที่เข้ามาทํางานตาม MoU ที่ครบ 4 ปี และ ที่เข้าทํางานบริเวณชายแดน จะได้รับการผ่อนปรนตามมติคณะรัฐมนตรีให้อยู่และทํางานได้ต่อไปจนถึงวันที่ 31 กรกฎาคม 2563
รัฐบาลไทย-ข่าวทำเนียบรัฐบาล-“บิ๊กอู๋” ยื่นจดสัตยาบันสาร  ฉบับที่ 29 ต่อ ILO ย้ำ ไทยมุ่งมั่นคุ้มครองสิทธิแรงงานอย่างเท่าเทียม
วันอังคารที่ 5 มิถุนายน 2561
“บิ๊กอู๋” ยื่นจดสัตยาบันสาร  ฉบับที่ 29 ต่อ ILO ย้ํา ไทยมุ่งมั่นคุ้มครองสิทธิแรงงานอย่างเท่าเทียม
รมว.แรงงาน เข้าพบ Mr.Guy Ryder ผู้อํานวยการใหญ่ ILO และยื่นจดทะเบียนให้สัตยาบันพิธีสาร ฉบับที่ 29 ว่าด้วยแรงงานบังคับ ณ นครเจนีวา สมาพันธรัฐสวิส มุ่งยกระดับประเทศไทยสู่มาตรฐานสากล มีมาตรการป้องกัน การบังคับใช้กฎหมาย คํานึงถึงความเสมอภาคเท่าเทียม
รมว.แรงงาน เข้าพบ Mr.Guy Ryder ผู้อํานวยการใหญ่ ILO และยื่นจดทะเบียนให้สัตยาบันพิธีสาร ฉบับที่ 29 ว่าด้วยแรงงานบังคับ ณ นครเจนีวา สมาพันธรัฐสวิส มุ่งยกระดับประเทศไทยสู่มาตรฐานสากล มีมาตรการป้องกัน การบังคับใช้กฎหมาย คํานึงถึงความเสมอภาคเท่าเทียมของทรัพยากรมนุษย์ โดยไม่เลือกปฏิบัติ
เมื่อวันที่ 4 มิถุนายน 2561 พลตํารวจเอก อดุลย์ แสงสิงแก้ว รัฐมนตรีว่ากระทรวงแรงงานได้เข้าพบ นายกาย ไรเดอร์ (Mr.Guy Ryder) ผู้อํานวยการใหญ่ ILO เพื่อยื่นจดทะเบียนสัตยาบันพิธีสารส่วนเสริมอนุสัญญาองค์การแรงงานระหว่างประเทศ ฉบับที่ 29 ว่าด้วยแรงงานบังคับ ปี ค.ศ.1930 ซึ่งประเทศไทยนับเป็นประเทศที่ 24 ของรัฐสมาชิกที่ให้สัตยาบันพิธีสารนี้ และเป็นประเทศแรกในเอเชียแปซิฟิก โดยกล่าวว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ซึ่งได้เข้ามาบริหารประเทศกว่า 4 ปี ได้มีการแก้ไขปัญหาของประเทศมากมาย ซึ่งรวมถึงการแก้ไขปัญหาแรงงานต่างด้าว โดยรัฐบาลมุ่งมั่นในการยกระดับประเทศไทยให้เป็นสากล มีมาตรการป้องกัน การบังคับใช้กฎหมาย คํานึงถึงด้านทรัพยากรมนุษย์ ความเสมอภาค ไม่เลือกปฏิบัติ ในส่วนของกฎหมายที่รองรับ P29 ขณะนี้ได้ผ่านความเห็นชอบคณะรัฐมนตรีแล้ว และอยู่ระหว่างการพิจารณาของสภานิติบัญญัติแห่งชาติ โดยรัฐบาลไทยมีความมุ่งมั่นที่จะทําทุกวิถีทางในการให้ความคุ้มครองแรงงาน
พล.ต.อ.อดุลย์ฯ กล่าวต่อว่า ประเทศไทยเป็นรัฐสมาชิกผู้ร่วมก่อตั้ง ILO และได้กล่าวขอบคุณ ILO ที่ได้สนับสนุนความร่วมมือทางวิชาการกับกระทรวงแรงงานมาโดยตลอด และกระทรวงแรงงานพร้อมที่จะร่วมดําเนินการด้านแรงงานให้สอดคล้องกับมาตรฐานสากล รวมทั้งร่วมเฉลิมฉลอง 100 ปี การก่อตั้ง ILO ด้วย
ทั้งนี้ นายกาย ไรเดอร์ (Mr.Guy Ryder) ผู้อํานวยการใหญ่ ILO ได้กล่าวขอบคุณประเทศไทยที่ได้แสดงเจตนารมณ์มุ่งมั่นในการแก้ไขปัญหาแรงงาน และให้พื้นที่ในการจัดตั้ง ILO ในระดับภูมิภาค รวมทั้งได้ให้ความร่วมมือการเป็นภาคีของอนุสัญญาต่าง ๆ นอกจากนี้ ยังขอให้ประเทศไทยพิจารณาการให้สัตยาบันอนุสัญญาเพิ่มเติม โดยเฉพาะ C87 และ C98 รวมถึงการจัดทําแผนปฏิบัติการระดับชาติว่างานที่มีคุณค่า ซึ่งหวังว่าจะเป็นความสําเร็จร่วมกันต่อไปในอนาคต
-------------------------------------
กองเผยแพร่และประชาสัมพันธ์/
ณัฏฐภัทร์ ชื่นเอี่ยม - ข่าว/
สํานักประสานความร่วมมือระหว่างประเทศ – ข้อมูล/
5 มิถุนายน 2561
รัฐบาลไทย-ข่าวทำเนียบรัฐบาล-สธ.จัดสรรงบ 563 ล้านบาท พัฒนารพ.สต.ขนาดใหญ่ ปรับระบบบริการปฐมภูมิ
วันเสาร์ที่ 23 กุมภาพันธ์ 2562
สธ.จัดสรรงบ 563 ล้านบาท พัฒนารพ.สต.ขนาดใหญ่ ปรับระบบบริการปฐมภูมิ
กระทรวงสาธารณสุข จัดสรรงบประมาณกว่า 563 ล้านบาท พัฒนาโรงพยาบาลส่งเสริมสุขภาพตําบลขนาดใหญ่ ปรับระบบสุขภาพปฐมภูมิ บริการประชาชนในพื้นที่ ลดการเดินทาง และลดความแออัดบริการในโรงพยาบาลใหญ่
กระทรวงสาธารณสุข จัดสรรงบประมาณกว่า 563 ล้านบาท พัฒนาโรงพยาบาลส่งเสริมสุขภาพตําบลขนาดใหญ่ ปรับระบบสุขภาพปฐมภูมิ บริการประชาชนในพื้นที่ ลดการเดินทาง และลดความแออัดบริการในโรงพยาบาลใหญ่
นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข ให้สัมภาษณ์ว่า กระทรวงสาธารณสุขได้รับจัดสรรงบประมาณกว่า 563 ล้านบาท ปีงบประมาณ 2562 เพื่อพัฒนาโรงพยาบาลส่งเสริมสุขภาพตําบลขนาดใหญ่ จํานวน 1,087 แห่ง ปรับระบบบริการที่จําเป็นและเพียงพอสําหรับระบบบริการปฐมภูมิ อาทิ การดูแลคุณภาพแม่และเด็ก การฝากครรภ์ การตรวจรักษาทางการแพทย์ บริการครอบคลุมทุกมิติ มีมาตรฐานที่สูงขึ้น เหมาะสมกับการเปลี่ยนแปลงของสังคมชนบทที่เป็นสังคมเมืองเพิ่มมากขึ้น ประชาชนเข้าถึงบริการที่มีคุณภาพ สะดวก รวดเร็ว ประหยัดค่าใช้จ่ายไม่ต้องเดินทางเข้ารับบริการในโรงพยาบาลขนาดใหญ่ที่อยู่ไกล และลดความแออัดของผู้รับบริการในโรงพยาบาล
ทังนี้ แผนการพัฒนาระบบบริการโรงพยาบาลส่งเสริมสุขภาพตําบลขนาดใหญ่ จะมีการจัดหาครุภัณฑ์ทางการแพทย์ ประกอบด้วย เครื่องวัดความดันโลหิตแบบสอดแขนอัตโนมัติ เครื่องปั่นฮีมาโตคริต เครื่องนึ่งฆ่าเชื้อขนาดใหญ่ (Autoclave) เครื่องฟังเสียงหัวใจทารกในครรภ์ (Doptone) เครื่องวัดความอิ่มตัวของออกซิเจนในเลือด (Pulse Oximeter) ชนิดพกพา เครื่องผลิตออกซิเจนขนาด 8 ลิตร เครื่องคอมพิวเตอร์ สําหรับประมวลผล นอกจากนี้ ได้จัดหาครุภัณฑ์การแพทย์ตามความขาดแคลนสําหรับรพ.สต.ขนาดใหญ่ ประกอบด้วย ยูนิตทําฟัน จํานวน 47 แห่ง เครื่องวัดคลื่นไฟฟ้าหัวใจชนิด 12 ลีด พร้อมระบบแปรผลอัตโนมัติ (EKG) จํานวน 72 แห่ง และเครื่องกระตุกหัวใจไฟฟ้าชนิดอัตโนมัติ (AED) จํานวน 297 แห่ง
***************************************** 23 กุมภาพันธ์ 2562
รัฐบาลไทย-ข่าวทำเนียบรัฐบาล-รัฐบาลสนับสนุนการจัดตั้งศูนย์ฝึกอบรมเสริมมาตรฐานฝีมือช่าง
วันศุกร์ที่ 10 พฤศจิกายน 2560
รัฐบาลสนับสนุนการจัดตั้งศูนย์ฝึกอบรมเสริมมาตรฐานฝีมือช่าง
สร้างรากฐานทางเทคโนโลยีให้แข็งแกร่ง เพื่อยกระดับอุตสาหกรรมอ้อยและน้ําตาล ซึ่งเป็นพืชเศรษฐกิจของไทย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมจัดตั้งศูนย์ฝึกอบรม College of Hydraulic โดยร่วมกับภาคเอกชนผลิตและยกระดับแรงงานที่มีอยู่ เพื่อรองรับอุตสาหกรรมเกษตรแปรรูปอ้อยและน้ําตาล ซึ่งประเทศไทยเป็นผู้ส่งออกมากเป็นอันดับ 2 ของโลก สร้างรายได้หมุนเวียนหลายแสนล้านบาทต่อปี โดยศูนย์ดังกล่าวจะเป็นแหล่งเรียนรู้และถ่ายทอดประสบการณ์ในด้านต่าง ๆ โดยเฉพาะสาขาช่างซ่อมบํารุงและแก้ไขปัญหาเครื่องยนต์ สาขาช่างเชื่อม สาขาพนักงานขับรถตัดอ้อย เป็นต้น นอกจากนี้ รัฐบาลยังส่งเสริมให้เกษตรกรผู้ปลูกอ้อยนําเทคโนโลยีและนวัตกรรมไปใช้ในการเพาะปลูกและแปรรูปเพื่อเพิ่มมูลค่าให้กับผลผลิต โดยขอรับการสนับสนุนองค์ความรู้ เงินทุน และวัสดุอุปกรณ์ได้จากหน่วยงานที่เกี่ยวข้อง รองรับการก้าวสู่ไทยแลนด์ 4.0 อย่างเป็นรูปธรรม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี